钦定古今图书集成/明伦汇编/闺媛典/第057卷 > 侯氏姊妹
## 钦定古今图书集成/明伦汇编/闺媛典/第057卷 > 侯氏姊妹

按《荆州府志》：“侯氏姊妹，江陵人。父令丘，姊适王，妹适
田，田、王皆诸生。遇乱，姊避贼湖中，贼至投水死。其妹
未出避，翁姑惊皇莫措。妹曰：‘无忧，儿就掠一室，可瓦
全矣。晚当寻儿于纪湖之潭’。”语方竟，贼驱之去。翌日
寻之不得。后五日，复涕泣往寻，尸冒水出，颜色如生，
鼻犹流血。